Mike Hugg

Michael John «Mike» Hugg () er ein engelsk musikar (trommer, vibrafon, vokal, klaverinstrument, låtskrivar) som vart kjend som opphavleg medlem av 60-talsbandet Manfred Mann.

Biografi
Hugg var fødd i Gosport i Hampshire i 1942. Foreldra hans gjekk med på at han spelte jazztrommer, så lenge han fortsette å ta pianotimar. Han ønskte ein karriere innan jazz og møtte Manfred Mann medan han arbeidde som musikar i Butlin's Clacton, og dei danna eit sju mann stort band i lag. The Mann-Hugg Blues Brothers henta inn Paul Jones og seinare Tom McGuinness.Interview . Retrosellers.com. Henta 2. april 2018. Då dei fekk kontrakt med HMV Records endra produsenten deira, John Burgess, namnet deira til Manfred Mann.

Hugg er ein kompetent pianist og vibrafonspelar, men hovudrolla hans i Manfred Mann var som trommeslagar. Han spelte derimot inn fleiree vibrafonsoloar med bandet (t.d. på «I'm your Kingpin») og brukte instrumentet på hittar som «Oh No Not My Baby». Han var medlåtskrivar på fleire av dei tidlege hittane til bandet og medverka med solokomposisjonar så lenge bandet eksisterte, mellom anna jazzaktige instrumentalar («Bare Hugg») og vemodig syrepop («Funniest Gig», «Harry the One Man Band»). Han vart ein stadig meir stødig låtskrivar gjennom karrieren til gruppa,Manfred Mann. Starling.rinet.ru. Henta 2. april 2018. men Hugg vart stadig meir misnøgd med den kommersielle sida til bandet og skildra singelen «Ha! Ha! Said the Clown» i eit intervju med Melody Maker som ein av dei fem verste songane han nokon gong hadde høyrt.

Han og broren komponerte «Mister, You're a Better Man Than I» som vart spelt inn av The Yardbirds i 1965. Hugg skreiv òg dei fleste songane for Paramount-filmenn Up the Junction som bandet spelte på.Eder, Bruce. (11. august 1942) Mike Hugg. AllMusic. Henta 2. april 2018. På denne tida byrja Hugg å bruke stadig meir tid på filmmusikk. Etter å ha skrive for Up The Junction, skreiv han musikk for eit BBC-skodespel i Wednesday Play, og medverka med musikk til Jesús Franco-filmen Venus in Furs i 1969, i lag med Manfred Mann. Han skreiv kjenningsmelodien til BBC-komiserien Whatever Happened to the Likely Lads i 1972 og det same for filmutgåva frå 1976. 

Då han og Manfred Mann skipa det meir progressive Manfred Mann Chapter Three, etter inspirasjon frå Doctor John og frijazz, flytta Hugg over til elektrisk piano og vokal. I følgje han sjølv var den einaste årsaka til at han vart vokalist fordi det ikkje var betre alternativ. Ein av melodiane til gruppa vart nytta i ein reklamefilm for sigarar. Hugg gav ut to soloalbum, og eit album med bandet Hug'prognotfrog.blogspot.ca/2010/04/mike-hugg-hug-neon-dream-1975.html' retrieved Jan.25,2016 in the 1970s.

I seinare år har han spelt klaverinstrument i The Manfreds, ei gjenforeint utgåve av 60-talsbandet (utan Manfred Mann), og i jazztrioen PBD.

Diskografi
Solo
 1972 Somewhere
 1973 Stress & Strain

Manfred Mann Chapter Three
 1969 Manfred Mann Chapter Three
 1970 Manfred Mann Chapter Three Volume Two
 1971 Manfred Mann Chapter Three Volume Three (ikkje utgjeve)

Hug
 1975 Neon Dream

Kjelder
Denne artikkelen bygger på «Mike Hugg» frå ,  den 2. april 2018. 
 oppgav desse kjeldene:

Bakgrunnsstoff
 PBD Jazz Trio


Kategori:Britiske rhythm and blues boom-musikarar
Kategori:Engelske rocketrommeslagarar
Kategori:Engelske rockeklaverspelarar
Kategori:Engelske låtskrivarar
Kategori:Manfred Mann-medlemmar